Στις 24 Απριλίου 1996, στις 12:30 π.μ., στη νότια Ατλάντα,
ακούστηκαν ουρλιαχτά από ένα άδειο οικόπεδο επί της Ντόροθι και Λάνσινγκ.
ΛΑΝΣΙΝΓΚ
-Γεια. -Τι κάνεις;
Μάικ Γιανγκ, τμήμα ανθρωποκτονιών.
-ΜακΚλέντον. -Χάρηκα.
Ερευνώ μια υπόθεση από το 1996. Έχετε δηλωθεί ως μάρτυρας;
Ναι, είναι κάτι που δεν ξεχνιέται. Έμενα εδώ τότε.
Όταν βγήκα από την πίσω πόρτα,
είδα έναν άντρα να καίγεται.
Φώναζε "Βοήθεια".
Πήρα το λάστιχο και άρχισα να του ρίχνω νερό.
-Εντάξει. -Ήταν τυλιγμένος στις φλόγες.
Από την κορυφή ως τα νύχια.
Καιγόταν το πρόσωπό του. Είπε μόνο ότι τον έκλεψαν.
ΑΝΤΡΑΣ ΚΑΙΓΕΤΑΙ ΣΕ ΑΠΟΠΕΙΡΑ ΛΗΣΤΕΙΑΣ
Έχω γράψει για εκατοντάδες υποθέσεις με πτώματα αγνώστων στοιχείων,
αλλά πρώτη φορά επηρεάζομαι τόσο πολύ από υπόθεση.
Πώς γίνεται κάποιος που πέθανε με τέτοιο τρόπο
να παραμένει άγνωστος σχεδόν 30 χρόνια μετά;
ΔΗΜΟΣΙΕΥΣΗ
Κάναμε αναπαράσταση προσώπου.
-Τον αναγνωρίζεις; -Όχι.
Πέθανε στο νοσοκομείο από τα εγκαύματα την επόμενη μέρα.
Νιώθω ότι τον ξέχασαν οι πάντες
κι αν δεν κάνω κάτι εγώ, δεν θα λυθεί ποτέ η υπόθεση.
Παρατήρησα ότι υπάρχουν πολλές υποθέσεις αγνοούμενων
που δεν δημοσιοποιήθηκαν ποτέ
και ξεκίνησα τη διαδικτυακή μου σελίδα Find Our Missing,
για να φέρω στο φως αυτές τις υποθέσεις.
Μαζί με τη δουλειά και τη φροντίδα του εννιάχρονου γιου μου,
ψάχνω σε βάσεις δεδομένων αγνοουμένων, σε άρθρα και γράφω κείμενα
για να τραβήξω την προσοχή του κόσμου.
Από τη στιγμή που είδα αυτήν την υπόθεση από το 1996,
ήθελα να του δώσω πίσω το όνομά του
και να βοηθήσω μια οικογένεια να βρει τον άνθρωπό της.
Αλλά οι αναρτήσεις της Ντανιέλ για τον άγνωστο Χ του Φούλτον
έχουν πέσει στο κενό.
Οπότε ήρθε στην Ατλάντα, όπου πέθανε ο άντρας,
για να ψάξει η ίδια για απαντήσεις.
Ξεκινάει με το DNA Doe Project,
όπου ταυτοποιούν πτώματα μέσω μιας γενετικής βάσης δεδομένων.
Μια ερευνήτρια του οργανισμού ζει στην πόλη.
-Γεια σου, πέρασε. -Τι κάνεις;
-Γεια, χαίρω πολύ. Πέρασε. -Χάρηκα.
Ένας λόγος που με συγκλόνισε τόσο η υπόθεση ήταν το σκίτσο,
γιατί υπάρχει μια θλίψη στα μάτια του.
Μου κάνει εντύπωση.
-Συμφωνώ και φαίνεται πολύ νέος. -Ναι, όντως.
Και υπάρχει μια μαμά εκεί έξω που αναρωτιέται τι απέγινε.
Σωστά.
Πρέπει να αναλάβουμε την υπόθεση.
Πάνε σχεδόν 30 χρόνια, πρέπει να τη λύσουμε.
Αλλά ίσως υπάρχει πρόβλημα.
Θα χρειαστούν δείγμα DNA για να προχωρήσουν την υπόθεση
και το πτώμα θάφτηκε πριν 30 χρόνια.
ΙΑΤΡΟΔΙΚΑΣΤΙΚΗ ΥΠΗΡΕΣΙΑ ΦΟΥΛΤΟΝ
-Ντανιέλ, χαίρω πολύ. -Ντανιέλ.
-Ρεμπέκα. -Ευχαριστούμε που μας δεχτήκατε.
Παρακαλώ.
Μου είχε κάνει εντύπωση αυτή η υπόθεση.
Σύμφωνα με τη νεκροψία, είχε 80% εγκαύματα στον κορμό,
στα άνω και κάτω άκρα και στο πρόσωπο.
Τα σαγόνια και τα χείλη του είχαν πρηστεί.
Δεν υπήρχαν σημάδια αναγνώρισης;
-Τατουάζ; -Όχι, δεν είχε τατουάζ.
Ήταν 1,90 και ζύγιζε 105 κιλά.
Φρόντιζε τον εαυτό του, δεν βρέθηκαν στον οργανισμό του ίχνη αλκοόλ
ή παράνομων ναρκωτικών.
-Φαινόταν υγιής; -Ήταν ένας υγιής νεαρός.
Του άρεσε το κρέας και οι πατάτες, επειδή σύμφωνα με τη νεκροψία
το στομάχι περιείχε μερικώς χωνευμένο κρέας, καλαμπόκι και πατάτες.
Το θέμα είναι, αν η υπόθεση είναι από το 1996, πώς θα πάρουμε DNA;
-Έχετε ακόμα ιστό από το θύμα; -Ναι.
Το 2005 στείλαμε τους ιστούς στο FBI
και τους ζητήσαμε να πάρουν δείγμα DNA.
Άρα, έχω δίκιο που σκέφτομαι ότι από ερευνητικής άποψης,
δεν έχουν βρεθεί εγκληματίες που να ταιριάζουν με το DNA του;
Σωστά ή αγνοούμενοι.
Αλλά κρατήσαμε το DNA από αυτήν την υπόθεση.
Είναι θαύμα που το κρατήσατε και περιμένατε μέχρι σήμερα.
Ναι.
Απ' ό,τι φαίνεται, ο ιατροδικαστής
-δεν ξέχασε ποτέ την υπόθεση; -Όχι, δεν θα τον εγκαταλείψω.
Θα θυμάμαι την υπόθεση 96-771 μέχρι τη μέρα που θα πεθάνω.
Δεν ξέρω πώς τον λένε, αλλά όταν κοιτάζω τον φάκελο,
κάποιοι με περνάνε για τρελό, επειδή του μιλάω.
Θα σε βοηθήσουμε να αναγνωριστείς με ό,τι περνάει από το χέρι μου.
Μετά την αλληλουχία του DNA του το αναρτούν σε βάσεις δεδομένων
που χρησιμοποιούν όσοι ψάχνουν την καταγωγή τους.
Η Ρεμπέκα πρέπει να βρει κάποιον με το ίδιο DNA με τον άγνωστο Χ.
Ξεκινάω κάθε υπόθεση, πιστεύοντας ότι θα βρούμε το όνομα του άγνωστου Χ,
αλλά παίζουν σημαντικό ρόλο οι καλές αντιστοιχίες DNA.
Χρειαζόμαστε τουλάχιστον 1% κοινό DNA για να έχουμε ελπίδες.
ΝΙΟΥ ΜΠΡΑΟΥΝΦΕΛΣ, ΤΕΞΑΣ ΣΥΝΑΝΤΗΣΗ DNA DOE PROJECT
Πού θέλεις να καθίσεις;
-Αριστερά. -Εντάξει.
Θεέ μου, είναι συναρπαστικό.
Καλημέρα σε όλους, σήμερα ξεκινάμε.
Στις 24 Απριλίου 1996 βρέθηκε ένας νεαρός άντρας στην Ατλάντα.
Το σώμα του ήταν κατά 80% καμένο
και αν και ρωτήθηκε ποιος είναι, δεν είπε πριν πεθάνει.
Πάμε να δούμε την ταυτοποίηση.
Τα αποτελέσματα και ο άγνωστος έχουν 4,6% κοινό DNA.
-Εκπληκτικό. -Θα καταφέρουμε να τον βρούμε.
Το ταυτοποιημένοDNA ανήκει σε κάποιον Μπρετ.
Το ποσοστό του κοινού DNA υποδηλώνει ότι ίσως είναι πρώτα ξαδέρφια,
δηλαδή κάποιοι από τους παππούδες του Μπρετ
θα ήταν οι προπαππούδες του άγνωστου Χ.
-Είναι εφικτό. Αυτό ήλπιζα. -Ναι.
Αλλά δεν το περίμενα.
Υπάρχει άλλο ένα στοιχείο στο DNA.
Δείχνει ότι μπορούν να είναι συγγενείς
μόνο από το σόι της μητέρας του.
Οπότε θα ασχοληθούμε μόνο με το σόι της μητέρας,
δεν θα χρειαστεί του πατέρα.
Θέλουν το οικογενειακό δέντρο από τον Μπρετ μέχρι τους παππούδες
και από κει στα άλλα μέλη για να βρουν τον Χ.
Η ομάδα ψάχνει στα δημόσια αρχεία για τους προγόνους του Μπρετ.
Θα βρούμε πού μένουν, πού πέθαναν, ποιον παντρεύτηκαν.
Θέλω να μάθω αν η οικογένεια του Μπρετ μένει κοντά στο σπίτι του Χ.
ΓΚΕÏΝΣ
Νομίζω ότι βρήκα κάτι.
-Ζήτω. -Μπράβο.
-Ωραία. -Εντόπισα τον Μπρετ Γκέινς
και τα δύο αδέρφια του σε ένα κηδειόχαρτο.
-Εντάξει. -Του πατέρα του, Ρόμπερτ Μίλερ Γκέινς.
-Εντάξει. -Και της μητέρας του, Ντόροθι.
Η μαμά της Ντόροθι λέγεται Μέιμπλ και η Μέιμπλ παντρεύτηκε τον Κλάιντ.
Είναι οι παππούδες του Μπρετ.
-Από πού είναι; -Είναι από την Τζόρτζια.
Φανταστικά.
ΑΤΛΑΝΤΑ, ΤΖΟΡΤΖΙΑ ΑΡΧΗΓΕΙΟ ΑΣΤΥΝΟΜΙΑΣ
Γεια, είμαι η Ντανιέλ, ήρθα να δω τον αρχιφύλακα Γιανγκ.
-Ντανιέλ. -Γεια.
-Γιανγκ. -Χάρηκα.
-Κι εγώ. Πέρασε. -Ευχαριστώ.
Η Ντανιέλ απέκτησε πρόσβαση στον αρχικό φάκελο της υπόθεσης.
-Μετά από σένα. -Ευχαριστώ.
Το περιστατικό έλαβε χώρα τον Απρίλιο του 1996.
Αυτές είναι οι φωτογραφίες από τη σκηνή του εγκλήματος.
Αυτό είναι το άδειο χωράφι όπου ξεκίνησε η φωτιά
και έτρεξε στην οδό Ντόροθι.
-Όλα του τα ρούχα κάηκαν. -Ναι.
Και αυτό είναι το μποξεράκι του. Πρέπει να πονούσε.
Είναι τόσο ασυνήθιστος και φρικτός θάνατος,
που αναρωτιέμαι γιατί δεν αναγνωρίστηκε.
Τα αποτυπώματά του διασταυρώθηκαν με τη βάση δεδομένων μας
και δεν βρέθηκε τίποτα. Κανείς δεν έψαξε να τον βρει.
Οι ντετέκτιβ έστειλαν πληροφοριοδότες
για να εκμαιεύσουν στοιχεία
και κάποιος είπε ότι μπορεί να λεγόταν Ντέιβιντ.
Ναι, η αστυνομία πήγε πόρτα πόρτα για να βρει
αν κάποιος Ντέιβιντ αγνοούνταν.
Δεν βρήκαν τίποτα.
Επίσης, η αστυνομία έμαθε
ότι το θύμα εθεάθη με δύο ιερόδουλες,
ονόματι Σαν και Τάσα.
Κατάφεραν να βρουν μία από τις δύο και την πήγαν για ανάκριση.
Η ώρα είναι 5:26, σήμερα είναι 20 Ιουνίου 1996.
Κάθομαι εδώ με την Τάσα.
Θα μου πεις τι ξέρεις για το περιστατικό;
Απ' όσο ξέρω, η Σαν ήταν το τελευταίο άτομο που ήταν μαζί του.
-Είπε ότι πάρταραν. -Τι είπε;
-Ότι πάρταραν. -Εξήγησέ μου τι εννοείς.
-Την πλήρωνε για σεξ; -Ναι, σαχλαμάριζαν.
Αλλά τι γνώριζε για το γεγονός ότι κάηκε στο χωράφι;
Είπε ότι είχε βενζίνη ή κηροζίνη.
Είπε ότι της είπε ότι θα τη δει στην κόλαση.
Θα τη δει στην κόλαση;
Δηλαδή, της υπέδειξε ότι ήθελε να αυτοκτονήσει;
Ναι.
Κι αυτά που λένε ότι εσύ κι η Σαν τού βάλατε φωτιά για να τον ληστέψετε;
Δεν ήμουν καν έξω εκείνη τη νύχτα.
Υπάρχουν δύο ερμηνείες, αν όντως είχε τάσεις αυτοκτονίας
ή αν αυτό ισχυρίστηκε η Σαν, επειδή ήξερε κάτι άλλο.
-Ψέματα. -Ναι.
Ναι, δεν ξέρω.
Η ληστεία είναι μόνο μια θεωρία, δεν αρκεί για να ασκηθεί δίωξη.
Δεν ήξεραν ποιος ήταν και η υπόθεση σταμάτησε.
Και μετά, στις 12 Ιουλίου 1996, περίπου τρεις μήνες μετά,
η υπόθεση θεωρήθηκε ανενεργή.
-Έπεσαν σε αδιέξοδο. -Αδιέξοδο.
Γι' αυτό πρέπει να βρούμε ένα όνομα.
Παιδιά, ξέρουμε ότι κάποιοι τότε,
από τον τόπο του εγκλήματος, είχαν πληροφορίες
ότι μπορεί να τον έλεγαν Ντέιβιντ.
Να το έχουμε κατά νου,
ενώ κάνουμε τα δέντρα.
Η ομάδα θα φτιάξει ένα οικογενειακό δέντρο από τους παππούδες του Μπρετ.
Ο Χ είναι κάπου εκεί.
Πόσα παιδιά είχαν ο Κλάιντ κι η Μέιμπλ;
Απέκτησαν τη Μέιμπλ το 1927,
τον Κλάιντ το 1928 και την Ντόροθι το 1931.
Αποκλείουμε την Ντόροθι, γιατί είναι η μαμά του Μπρετ,
αλλά ένα από τα άλλα παιδιά θα είναι παππούς ή γιαγιά του Χ.
ΚΛΑΪΝΤ ΜΙΤΣΕΛ
Ο Κλάιντ έχει έναν εγγονό
και η Μέιμπλ δύο, αλλά μόνο το ένα είναι αγόρι.
Το δέντρο καταλήγει σε δύο άντρες, ο ένας είναι ο άγνωστος Χ.
Χρειαζόμαστε πληροφορίες γι' αυτούς
και νομίζω ότι πλησιάζουμε.
Έχω μια κηδεία με εγγόνια, ένας Μάικλ.
Ο Μάικλ ζει, οπότε δεν είναι αυτός.
Νομίζω ότι βρήκα το Facebook του άλλου εγγονού.
-Είναι ζωντανός ή νεκρός; -Ζωντανός.
Κάτι μας διαφεύγει και πρέπει να ξεκινήσουμε από την αρχή.
Πολλές φορές, ξεκινάς μια υπόθεση,
έχεις υψηλά ποσοστά ταυτοποίησης και νομίζεις ότι είναι απλό,
αλλά όσο προχωράς στην έρευνα, προκύπτουν ζητήματα.
Κάποιος απέκτησε κι άλλο παιδί που δεν είναι στα αρχεία.
ΑΤΛΑΝΤΑ, ΤΖΟΡΤΖΙΑ
-Γεια, πρέπει να είσαι ο Τζιμ. -Ναι.
-Πώς είσαι; -Χαίρω πολύ, Ντανιέλ.
Η Ντανιέλ συνεχίζοντας την έρευνά της,
βρίσκει τον ντετέκτιβ που περιπολούσε τη νύχτα του περιστατικού.
Επιστρέφουν στη γειτονιά, στα νότια προάστια της Ατλάντα.
-Αυτό είναι το σημείο; -Ναι.
Εδώ είναι η οδός Ντόροθι 23.
Όταν έφτασα στο σημείο, το θύμα βρισκόταν ήδη
στο ασθενοφόρο για να το μεταφέρουν.
Θα ήταν άκρως σοκαριστικό.
Ναι, δεν μπορείς να προετοιμαστείς ή να εκπαιδευτείς για κάτι τέτοιο.
Πόσο διαφορετική ήταν η περιοχή το 1996;
-Έχει αλλάξει πολύ; -Ναι.
Υπάρχει μεγάλη ανάπλαση, είναι καλύτερα τώρα.
Τότε, οι περιοχές αυτές θεωρούνταν δύσκολες.
Οι πυροβολισμοί είναι συνεχείς στους δρόμους της Ατλάντα,
σαν μουσική για ταινία βίας που δεν τελειώνει ποτέ.
-Ξάπλωσέ τον κάτω. -Κάτω.
Η Ατλάντα διακρίνεται ως η πιο βίαιη πόλη της Αμερικής
με κάποια διαλείμματα εδώ και τουλάχιστον 20 χρόνια.
Η εγκληματικότητα εντοπίζεται στα προάστια.
Οι φόνοι στην κομητεία Φούλτον ήταν τέσσερις φορές πάνω από τον μέσο όρο.
Μόνο το 1996, σκοτώθηκαν 228 άνθρωποι.
Και τότε υπήρχαν συγκεκριμένα στέκια κοντά στην οδό Ντόροθι;
Ναι, η οδός Τζόνσμπορο ήταν από τις προβληματικές οδούς.
Στα δεξιά μου, ήταν το Church's Chicken.
Εδώ έβρισκε κανείς ιερόδουλες και εμπόρους ναρκωτικών
και μερικές φορές, υπήρχαν λεκτικές διαμάχες και σωματικές επιθέσεις.
Φανταζόμουν ανθρώπους να αράζουν
και υπάρχουν πολλές θεωρίες ότι ήταν ατύχημα, ότι αυτοκτόνησε
ή ότι μπορεί να τον λήστεψε κάποια ιερόδουλη.
-Ναι. -Και ποτέ...
Δεν αποδείχτηκε ποτέ, πράγμα περίεργο,
γιατί υπήρχαν πιο πολλές ενεργές περιπολίες τότε,
για να διασφαλιστεί η τάξη.
-Ειδικά με τους Ολυμπιακούς Αγώνες. -Μάλιστα.
Όλα τα φώτα ήταν στραμμένα στην πόλη τότε.
Ξεκινούν οι Ολυμπιακοί Αγώνες της Ατλάντα.
Μαζί μας ο δήμαρχος Μπιλ Κάμπελ.
Δήμαρχε, σε πέντε μέρες είναι τα εγκαίνια.
Πώς χειρίζεται η πόλη τα θέματα ασφάλειας;
Η Ατλάντα θα είναι η ασφαλέστερη πόλη παγκοσμίως
και οι επισκέπτες μας δεν θα συναντήσουν κανένα πρόβλημα.
Στις 24 Απριλίου ο Χ πεθαίνει.
Στις 12 Ιουλίου η υπόθεση θεωρείται ανενεργή, αλλά παραμένει ανοικτή.
Και μία βδομάδα μετά, στις 19 Ιουλίου, ξεκίνησαν οι Ολυμπιακοί Αγώνες.
Η ΑΤΛΑΝΤΑ ΠΑΡΑΔΕΧΕΤΑΙ ΟΤΙ ΕΚΡΥΨΕ ΕΓΚΛΗΜΑΤΑ
Θεέ μου.
ΑΠΟΚΡΥΨΗ ΕΓΚΛΗΜΑΤΟΣ
Η Ντανιέλ ανακάλυψε ότι η αστυνομία διεξήγαγε δική της έρευνα
για την αστυνόμευση τη συγκεκριμένη περίοδο.
Πολλοί αστυνομικοί ισχυρίστηκαν
ότι οι εγκληματικές ενέργειες παρουσιάζονταν υποβαθμισμένες,
με ελλιπείς αναφορές και απορρίπτονταν.
Πολλές υποθέσεις διαγράφηκαν και άλλες έκλεισαν λανθασμένα.
Οι κατηγορίες δεν επιβεβαιώθηκαν, αλλά...
Αναρωτιέσαι αν χειρίστηκαν σωστά την υπόθεση του άγνωστου Χ,
γιατί δεν ήθελαν να το μάθει ο κόσμος.
Χαίρομαι που ασχολούμαστε τώρα
και που κάποιοι νοιάζονται για την υπόθεση όσο κι εγώ.
Είναι πιθανό να υπάρχει ένα κρυφό παιδί,
ένα υιοθετημένο παιδί ή ένα παιδί εκτός γάμου.
Όλες αυτές οι οικογενειακές καταστάσεις μάς δυσκολεύουν,
αλλά είναι γεγονός.
Ίσως πρέπει να μιλήσουμε με τον Μπρετ, μήπως ξέρουν κάτι οι δικοί του.
Λέω να επικοινωνήσουμε με τον Μπρετ.
-Καλημέρα, χαίρομαι που σε βλέπω. -Κι εγώ.
-Έτοιμος; -Ναι.
Εντάξει, ωραία.
Πάντα ρισκάρεις με τους ανθρώπους με το ίδιο DNA.
Μερικές φορές, είναι πολύ πρόθυμοι
και άλλες είναι πολύ κλειστοί και έχεις μόνο μία ευκαιρία.
Ο Μπρετ μετακόμισε στην Καλιφόρνια,
αλλά ο αδερφός του, ο Ρόμπερτ, μένει ακόμα στην Ατλάντα.
Θα ήταν πολύ καλό,
αν ο Ρόμπερτ ξέρει αν υπάρχουν αγνοούμενα ξαδέρφια.
Αρχιφύλακας Γιανγκ.
Ανεξιχνίαστες Υποθέσεις. Η Ρεμπέκα.
-Γεια. -Χαίρω πολύ.
Ανοίξαμε μια υπόθεση από το 1996.
Ένας νεαρός είχε βρεθεί σχεδόν ολοκληρωτικά καμένος
και δεν ξέρουμε ποιος είναι,
αλλά βάλαμε το DNA του σε ένα σύστημα, βρήκαμε μερικούς συγγενείς
κι εσύ είσαι ένας απ' αυτούς.
Ξέρεις αν υπάρχουν κάποια ξαδέλφια που μπορεί να εξαφανίστηκαν τότε;
Προσπαθώ να θυμηθώ, δεν θυμάμαι κάτι συγκεκριμένο. Όχι.
Πηγαίνουν να δουν την 93χρονη μητέρα του Μπρετ και του ιδίου, την Ντόροθι,
που μένει εκεί κοντά.
-Γεια, τι κάνεις; -Είμαι η Ρεμπέκα.
Ο γιος σας κι εσείς έχετε συγγένεια με αυτόν τον άγνωστο Χ.
Θεέ μου, ναι, μοιάζει με κάποιους συγγενείς μας.
Ναι. Φαίνεται...
-Γνωστός. -Ναι.
Κι εγώ ως εκεί έφτασα.
Ο αδερφός σας είναι ο Κλάιντ.
-Η αδερφή σας η Μέιμπλ; -Η Μέιμπλ.
-Ναι. -Εντάξει.
Γνωρίζετε αν υπάρχει κάποιο μέλος της οικογένειας
-που ίσως λείπει από τα αρχεία; -Όχι.
Εντάξει.
-Δεν μου λέει κάτι. -Εντάξει.
-Ευχαριστώ. -Ναι.
-Ευχαριστώ. -Τίποτα.
-Ευχαριστώ. -Εντάξει.
-Ευχαριστώ, κυρία. -Παρακαλώ.
-Απογοητεύτηκες; -Ναι.
Νομίζω ότι είχα ήδη πείσει τον εαυτό μου
ότι αυτό θα έλυνε την υπόθεση.
Υπάρχει μία τελευταία ελπίδα, καθώς ο Μπρετ και η Ντόροθι συμφώνησαν
να ανεβάσουν το DNA τους σε διαφορετική βάση,
μήπως βρεθούν νέες ταυτοποιήσεις.
Απίστευτο!
Ξέρω τους τρεις πρώτους,
αλλά ο τέταρτος είναι κάποιος που δεν αναγνωρίζω.
Μπρέιλον Μπράουν. Έχει 8% κοινό DNA με την Ντόροθι.
Είναι πολύ.
Ποιος είναι αυτός ο Μπρέιλον;
Υπάρχει ένας Μπρέιλον στην Ατλάντα.
Είναι 28 ετών, εντάξει.
Μένει με αυτήν τη μαμά.
Η Μέριλιν γεννήθηκε το 1961.
Ηλικιακά θα μπορούσε να είναι εγγόνι του Κλάιντ ή της Μέιμπλ.
Ίσως είναι η αδερφή του Χ. Εντάξει, για να δούμε.
Βρήκα τη διεύθυνση της Μέριλιν από το 1995.
Η λεωφόρος Αντέρ είναι ακριβώς πίσω από εκεί που ήταν το Church's Chicken.
Και είναι μόνο 800 μέτρα
από το σημείο του συμβάντος στην οδό Ντόροθι.
Δεν μπορεί να είναι σύμπτωση. Είναι τρελό.
-Γεια σου, Ντανιέλ. -Γεια.
-Έχουμε νέο αποτέλεσμα, έναν Μπρέιλον. -Είμαι ενθουσιασμένη.
Η μαμά του, η Μέριλιν, ίσως ήταν αδερφή του θύματος.
Ζούσε στη γειτονιά όπου έλαβε χώρα το έγκλημα.
Έχω μείνει άφωνη.
Καλημέρα, κύριοι.
-Σας έχω συναρπαστικά νέα. -Ανυπομονώ να μάθω.
Τελικά, έχουμε ολόκληρο τμήμα της οικογένειας
για το οποίο δεν γνωρίζαμε ούτε εμείς ούτε ο Μπρετ.
Βρήκαμε ότι η οικογένεια έμενε στην οδό Αντέρ.
Για να δω αν μπορώ να το βρω.
Βρήκαμε μια Μέριλιν Μπράουν που ζούσε εκεί το 1996
και πιστεύουμε ότι είναι αδερφή ή ετεροθαλής αδερφή του Χ.
-Και είναι εν ζωή. -Εντάξει.
Είμαι αρκετά κοντά και μπορώ να πάω στη Μέριλιν.
-Και να της μιλήσω. -Ναι.
Μπράβο.
-Παρακαλώ. -Μέριλιν, είμαι ο Τζίμι Σάντλερ.
Δουλεύω στο γραφείο του ιατροδικαστή.
-Εδώ στην Ατλάντα. -Εντάξει.
Δουλεύω σε μια υπόθεση του 1996, όπου ένας άγνωστος,
-μαύρος μεταφέρθηκε στο Γκρέιντι... -Μάλιστα.
-Και κατέληξε στο νοσοκομείο Γκρέιντι. -Εντάξει.
Πιστεύουμε ότι μπορεί να είναι ο αδερφός σου.
-Έχεις αδερφό; -Ναι, είχα αδερφό.
-Πώς τον έλεγαν; -Τον έλεγαν Ντέιβιντ.
Ντέιβιντ Μπράουν. Εξαφανίστηκε και δεν ξαναγύρισε.
Πιστεύω ότι αυτός που έχουμε μπορεί να είναι ο αγνοούμενος αδερφός σου.
Θεέ μου.
Συναινείς να ταυτοποιήσω το DNA σου με αυτό το άτομο;
Ναι.
ΤΟ ΤΕΣΤ DNA ΕΠΙΒΕΒΑΙΩΝΕΙ ΟΤΙ Η ΜΕΡΙΛΙΝ ΕΙΝΑΙ ΑΔΕΡΦΗ ΤΟΥ.
ΤΟ ΟΝΟΜΑ ΤΟΥ ΕΙΝΑΙ ΝΤΕΪΒΙΝΤ.
ΝΤΕΪΒΙΝΤ ΓΙΟΥΜΠΑΝΚ ΜΠΡΑΟΥΝ.
Ήταν ο μικρός μου αδερφός. Ήταν ο αδερφούλης μου.
Μόλις έμπαινα στο σπίτι, τον έβλεπα να χαμογελάει.
Ναι, ακόμη τον βλέπω να μου χαμογελάει.
Ήταν καλό παιδί.
Μου μάζευε λουλούδια και μου τα έφερνε.
Ο Ντέιβιντ ήταν ένας ξέγνοιαστος άνθρωπος.
Είχε πολλή ενέργεια και ήταν πολύ θετικός.
Θυμάμαι ότι μας ακολουθούσε όπου πηγαίναμε όταν ερχόμουν.
Τελείωσε το λύκειο και δούλευε σε εστιατόρια,
αλλά δεν ξέραμε τους φίλους του, γιατί δεν τους έφερνε στο σπίτι.
Ένα βράδυ σηκώθηκε και έφυγε.
Μάλλον ήθελε τον χώρο του, γιατί ήμασταν μεγάλη οικογένεια.
Δεν επέστρεψε ποτέ.
Ήμουν δύο μηνών όταν εξαφανίστηκε,
οπότε δεν πρόλαβα να τον γνωρίσω.
Αλλά ξέρω ότι η γιαγιά μου δήλωσε την εξαφάνισή του.
Η μαμά μου ρωτούσε πού είναι.
Είχε ένα προαίσθημα για κάτι. Ότι δεν θα έρθει, δεν θα ξαναγυρίσει.
Ο Ντέιβιντ αγνοούνταν μερικές μέρες
όταν η γιαγιά μου είδε μια είδηση ότι κάποιος κάηκε ζωντανός.
Έβλεπε ειδήσεις εκείνη τη μέρα
και μου είπε να πάω στο Γκρέιντι να δω ποιος ήταν.
Η Μέριλιν κι εγώ πήγαμε στο νοσοκομείο.
Ήθελε να μπω στο δωμάτιο μαζί της για να δούμε το πτώμα,
αλλά εγώ δεν ήθελα και κοίταξα μέσα από το τζάμι.
Ήταν καμένος, μαύρος παντού,
δεν ήξερα ότι ήταν αυτός, έτσι όπως ήταν καμένος.
Δεν το ήξερα.
Η Μέριλιν είπε ότι δεν πίστευε ότι ήταν ο αδερφός της.
Τώρα που η μαμά μου ξέρει ότι είδε το πτώμα του Ντέιβιντ,
καταρρακώθηκε.
Ελπίζω να με συγχωρήσει, γιατί δεν το ήξερα.
Ότι ήταν ο αδερφός μου.
Η ΜΕΡΙΛΙΝ ΔΕΝ ΜΠΟΡΕΣΕ ΝΑ ΑΝΑΓΝΩΡΙΣΕΙ ΤΟ ΠΤΩΜΑ.
Ο ΝΤΕΪΒΙΝΤ ΘΑΦΤΗΚΕ ΣΤΟΥΣ ΤΑΦΟΥΣ ΧΩΡΙΣ ΟΝΟΜΑ ΣΤΟ ΝΕΚΡΟΤΑΦΕΙΟ.
-Εδώ είναι ο τάφος. -Εδώ είναι;
Ηρέμησε.
Συνεχίσαμε να ψάχνουμε για 28 χρόνια, γιατί νόμιζα ότι ζούσε ακόμα.
Πονάει πολύ.
Λυπάμαι πολύ.
-Μακάρι να τον έβλεπα άλλη μια φορά. -Μακάρι να τον γνώριζα.
Ο μικρός μου αδερφός. Μακάρι να έπιαναν αυτόν που το έκανε.
Ποιος θα έκανε κάτι τόσο κακό;
Να κάψει κάποιον; Αυτό είναι το ερώτημα.
Τώρα έχουμε όνομα, μπορούμε να ανοίξουμε την υπόθεση,
να μιλήσουμε με γνωστούς, φίλους, σχέσεις,
οτιδήποτε μπορεί να μας οδηγήσει στο τι συνέβη εκείνη τη νύχτα.
-Τι κάνεις; -Πώς είστε;
Προσπαθούμε να καθορίσουμε αν ήταν σκόπιμο
ή ατύχημα.
Πρέπει να πάρω την υπόθεση από την αρχή και να πάω βήμα βήμα.
Θα χρειαστώ λίγη βοήθεια από σένα.
-Ήξερες καλά κάποιον φίλο του; -Όχι ιδιαίτερα.
Τότε υπήρχαν πολλές συμμορίες.
-Το 1996 όλα ήταν άσχημα. -Ναι, ακριβώς.
Δεν ξέρω ποιος το έκανε, αλλά μάλλον ήταν κάποιος γνωστός του.
Έτσι απλά του την έστησαν.
-Κατάλαβες; -Ναι.
Σου θυμίζουν κάτι δύο νεαρές ονόματι Τάσα ή Σαν;
-Όχι. -Όχι; Εντάξει.
Δεν μπορώ να καταλάβω πώς μπορεί κάποιος να τον έκαψε.
Όλα θα πάνε καλά.
Έκανα περιπολία εκείνο το βράδυ το 1996.
Μετά από 28 χρόνια, θέλω να λύσω την υπόθεση.
Η ΑΣΤΥΝΟΜΙΑ ΤΗΣ ΑΤΛΑΝΤΑ ΑΠΟΦΑΣΙΣΕ ΝΑ ΕΠΑΝΕΞΕΤΑΣΕΙ ΤΗΝ ΥΠΟΘΕΣΗ.
Η δικαιοσύνη είναι πολύ σημαντική.
Η οικογένειά του πρέπει να μάθει τι του συνέβη.
Χαίρομαι που βοήθησα να αποκατασταθεί το όνομά του
και τουλάχιστον τώρα η οικογένειά του ξέρει πού είναι.
Ήταν πολύ δύσκολο για τη μαμά μου, όταν έμαθε για τον αδερφό της,
αλλά το θετικό είναι
ότι θα γνωρίσουμε τα ξαδέρφια μας
κι αυτό θα της κάνει πολύ καλό.
-Πρέπει να είσαι η Μέριλιν. -Ναι.
-Είμαι ο Μπρετ. -Εντάξει.
Ρόμπερτ και Μάικλ.
Υπάρχει ένα νέο μέλος της οικογένειας
που μέχρι τώρα αγνοούσα κι είναι υπέροχο.
Χαίρω πολύ.
-Τι κάνεις; -Ο Ντέιβιντ ήταν εγγονός του Κλάιντ.
Ο Κλάιντ είχε κι άλλη οικογένεια, όταν ήταν έφηβος.
-Μπρετ. -Τι κάνεις, Μπρετ;
Χαίρω πολύ.
Είναι ωραίο συναίσθημα. Υπέροχο συναίσθημα.
Να ξέρω ότι έχω κάποιον που νοιάζεται για μένα.
Χάρηκα κάπως όταν τους είδα.
Μοιάζει με τον θείο Κλάιντ.
-Εκείνος; -Όχι, εσύ.
Ο Κλάιντ πέθανε πριν χρόνια,
οπότε δεν ξέρουμε αν γνώριζε ότι είχε κι άλλη οικογένεια.
Ακόμα και στον τρόπο που φέρεσαι και στον τρόπο που μιλάς.
Ναι, σίγουρα είμαστε οικογένεια.
Είμαστε εδώ, επειδή συνέβη αυτό το φρικτό πράγμα στον Ντέιβιντ.
Θυμώνεις στη σκέψη ότι συνέβη σε συγγενή σου,
αλλά νιώθεις κάπως ευγνώμων που τώρα αναγνωρίστηκε.
Στο σημείο του ανώνυμου τάφου, τοποθετήσαμε μια ταφόπλακα,
για να αποκτήσει ξανά ταυτότητα.
"Ντέιβιντ Γιούμπανκ Μπράουν, δεν θα σε ξεχάσουν ποτέ.
Πληγώθηκα πολύ που έμαθα τι σου συνέβη.
Λυπάμαι, ας αναπαυθεί εν ειρήνη η ψυχή και το πνεύμα σου".
Δεν θα σε ξεχάσουν ποτέ. Σ' αγαπώ.
Δεν είναι πια ο άγνωστος Χ.
Είχε οικογένεια και η οικογένειά του τον αγαπούσε.
ΣΤΗ ΜΝΗΜΗ ΤΟΥ ΝΤΕΪΒΙΝΤ ΜΠΡΑΟΥΝ 1972-1996
Υποτιτλισμός: Βερονίκη Κουλιούφα